als_Latn dik_Latn ron_Latn
Jemi vetëm pak orë larg nga ndeshja Shqipëri-Izrael që do të luhet këtë të shtunë në “Elbasan Arena”.
Ora 19:50 Zbardhet formacioni, ja si do luajë Kombëtarja ndaj Izraelit
Kur duhet rreth një orë nga fillimi i ndeshjes mes Shqipërisë dhe Izraelit, është zbardhur formacioni titullar i ekipit tonë.
Odise Roshi ia del dhe merr vendin në të djathtë të mesfushës, ndërsa në krahun tjetër luan Azdren Llullaku.
Trajneri Xhani De Biazi ka përzgjedhur reshtimin 4-5-1 me këtë përbërje: Berisha; Hysaj, Mavraj, Gjimshiti, Agolli; Kukeli, Xhaka, Memushaj, Roshi, Llullaku; Balaj.
Ora 19:47 Ja “Elbasan Arena” i fotografuar nga lart në prag të ndeshjes
Ora 19:14 Policia e Shtetit njofton se ka mbërritur ne Stadiumin “Elbasan Arena” ekipi i futbollit te Izraelit.
“Gjate shoqerimit nga Policia nuk eshte evidentuar asnje problem. Policia e Shtetit njofton perdoruesit e rruges Tirane- Elbasan dhe anasjelltas se aktualisht levizja eshte e lire. Nderkohe vijon futja e tifozeve ne stadium. Policia gjate kontrollit te tifozeve nuk ka evidentuar probleme, gjithcka po vijon normalisht dhe ne mirekuptim me tifozerine”, thuhet ne njoftim.
(18:45) Zbulohen të dhënat e para nga formacioni zyrtar i kuqezinjve. Odise Roshi do të jetë në fushë nga minuta e parë, kurse Amir Abrashi ulet në stol.
Masa të larta sigurie janë marrë prej ditësh por ajo që duket sot nga pamjet qe vijne nga Elbasani në rrugët e qytetit, është një situate sikur të kujton gjendjen e luftës.
(17:25) Ende asnjë tifoz në stadium, megjithëse policia pat njoftuar që duhet të hyjnë 4 orë para. Gjatë rrugës Tiranë-Elbasan pati shumë pak qarkullim nga tuneli, ndërkohë që nga rruga e Durrësit trafiku ishte shumë më i rënduar.
(15:30) Policia pushton stadiumin, fillon hyrja e tifozëve. Të gjithë mbuluar me mushama, pasi policia nuk lejon futjen e ombrellave.
Rreth 2000 efektivë janë prezente që në rrethrrotullimin e Bradasheshit deri pranë stadiumit.
Situata po ashtu u monitorua edhe nga ajri, pasi mbi qytet është parë të qarkullojë vazhdimisht një helikopter. Këto foto tregojnë më së miri angazhimin e forcave të rendit për sigurinë gjatë ndeshjes, për shkak të frikës nga terrorizmi.
Kater orë para ndeshjes, Policia e Shtetit zbarkoi para stadiumit “Elbasan Arena” duke filluar përgatitjet për mbikëqyrjen e mbarëvajtjes së zhvillimit të takimit. Edhe pse Federata Shqiptare e Futbollit u mundua ditën e djeshme të krijonte përshtypjen e një situate krejt normale, fotot e numrit të forcave policore e tregojnë më së miri që kemi të bëjmë me një rast të paprecedent.
Ky organizim me masa kaq ekstreme sigurie vjen pas ndryshimit të stadiumit të zhvillimit të ndeshjes, nga “Loro Boriçi” në “Ebasan Arena”. Njoftimet e disa ditëve më parë të Mossad-it, shërbimit sekret izraelit, se disa persona po planifikonin sulme terroriste në Shkodër gjatë zhvillimit të ndeshjes, u shoqëruan me arrestimin e 4 shtetasve shqiptarë nga policia shqiptare. Pavarësisht kësaj, FIFA kërkoi ndryshimin e stadiumit për arsye sigurie.
Kuqezinjtë do të zhvillojnë një ndeshje sonte në mbrëmje në stadimuin “Elbasan Arena” kundër skuadrës së Izraelit, e vlefshme për kualifikimet për Botëror.
Koordinatori Kombëtar i Luftës Kundër Ekstremizmit tregoi dje hetimet që u kryen derisa u zbuluan 3 personat e dyshuar për një sulm të mundshëm në stadiumin e Shkodrës gjatë ndeshjes me Izraelin.
Ndërsa pranoi se ka pasur një rrezik real, por për rastin e ndeshjes nuk ka pasur pritshmëri të një alarmi paraprak. Agron Sojati, i cili më herët ka qenë drejtues i strukturave të Antiterrorit, konfirmoi se në luftën në Siri dhe Irak janë vrarë 23 shqiptarë dhe 40 janë kthyer.
I ftuar në emisionin “Opinion”, në televizionin “News 24”, Sojati tha se stadiumi “Elbasan Arena” i ka kaluar të gjitha testet e sigurisë dhe nuk duhet përhapur panik.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn